舉個簡單例子，想像一個教育心理學家，研究者想量度「學生喺課堂上花幾多時間做老師要佢哋做嘅作業」，佢可以首先定義好乜嘢係「做緊老師要佢哋做嘅作業」，然後請研究員幫手去課室實際觀察學生嘅行為，數住每個受觀察嘅學生「花幾多時間做老師要佢哋做嘅作業」－喺成個過程入面，研究者做到量度啲學生（受試者）嘅行為（心理特性）而且由始至終都冇要求啲學生答研究者嘅問題。